
AMANDMANI
Odbor za građanske slobode, pravosuđe i unutarnje poslove podnosi Odboru za ustavna pitanja, kao nadležnom odboru, sljedeće:
<RepeatBlock-Amend><Amend>Amandman		<NumAm>1</NumAm>
<DocAmend>Prijedlog rezolucije</DocAmend>
<Article>Pozivanje 2.</Article>
	

	Prijedlog rezolucije
	Izmjena

	–	uzimajući u obzir Ugovor o funkcioniranju Europske unije (UFEU), a posebno njegove članke 16., 114., 173., 179., 180. i 181.,
	–	uzimajući u obzir Ugovor o funkcioniranju Europske unije (UFEU), a posebno njegove članke 16., 26., 114., 173., 179., 180. i 181.,


</Amend>
<Amend>Amandman		<NumAm>2</NumAm>
<DocAmend>Prijedlog rezolucije</DocAmend>
<Article>Pozivanje 4.</Article>
	

	Prijedlog rezolucije
	Izmjena

	–	uzimajući u obzir Okvirnu konvenciju Vijeća Europe o umjetnoj inteligenciji, ljudskim pravima, demokraciji i vladavini prava, potpisanu 5. rujna 2024.,
	–	uzimajući u obzir Okvirnu konvenciju Vijeća Europe o umjetnoj inteligenciji, ljudskim pravima, demokraciji i vladavini prava, potpisanu 5. rujna 2024. (Okvirna konvenciju Vijeća Europe o umjetnoj inteligenciji),


</Amend>
<Amend>Amandman		<NumAm>3</NumAm>
<DocAmend>Prijedlog rezolucije</DocAmend>
<Article>Pozivanje 5.</Article>
	

	Prijedlog rezolucije
	Izmjena

	–	uzimajući u obzir Uredbu (EU) 2024/1689 Europskog parlamenta i Vijeća od 13. lipnja 2024. o utvrđivanju usklađenih pravila o umjetnoj inteligenciji i o izmjeni uredaba (EZ) br. 300/2008, (EU) br. 167/2013, (EU) br. 168/2013, (EU) 2018/858, (EU) 2018/1139 i (EU) 2019/2144 te direktiva 2014/90/EU, (EU) 2016/797 i (EU) 2020/1828 (Akt o umjetnoj inteligenciji)1,
	(Ne odnosi se na hrvatsku verziju.)

	_________________
	

	1 SL L, 2024/1689, 12.7.2024., ELI: http://data.europa.eu/eli/reg/2024/1689/oj.
	


</Amend>
<Amend>Amandman		<NumAm>4</NumAm>
<DocAmend>Prijedlog rezolucije</DocAmend>
<Article>Pozivanje 5.a (novo)</Article>
	

	Prijedlog rezolucije
	Izmjena

	
	–	uzimajući u obzir Komisijin Prijedlog uredbe Europskog parlamenta i Vijeća od 19. studenoga 2025. o izmjeni uredaba (EU) 2024/1689 i (EU) 2018/1139 u pogledu pojednostavnjenja provedbe usklađenih pravila o umjetnoj inteligenciji (Digitalni omnibus o umjetnoj inteligenciji) (COM(2025)0836),


</Amend>
<Amend>Amandman		<NumAm>5</NumAm>
<DocAmend>Prijedlog rezolucije</DocAmend>
<Article>Pozivanje 5.</Article>
	

	Prijedlog rezolucije
	Izmjena

	
	–	uzimajući u obzir Komisijin Prijedlog uredbe Europskog parlamenta i Vijeća od 19. studenoga 2025. o izmjeni uredaba (EU) 2016/679, (EU) 2018/1724, (EU) 2018/1725 i (EU) 2023/2854 i direktiva 2002/58/EZ, (EU) 2022/2555 i (EU) 2022/2557 u pogledu pojednostavnjenja digitalnog zakonodavnog okvira te o stavljanju izvan snage uredaba (EU) 2018/1807, (EU) 2019/1150 i (EU) 2022/868 i Direktive (EU) 2019/1024 (Digitalni omnibus) (COM(2025)0837),


</Amend>
<Amend>Amandman		<NumAm>6</NumAm>
<DocAmend>Prijedlog rezolucije</DocAmend>
<Article>Uvodna izjava A</Article>
	

	Prijedlog rezolucije
	Izmjena

	A.	budući da se članak 2. UEU-a odnosi na ustavni identitet EU-a i legitimizira nadzor Parlamenta nad umjetnom inteligencijom (UI) ako njezino uvođenje može utjecati na temeljne vrijednosti;
	A.	budući da se člankom 2. UEU-a utvrđuju temeljne zajedničke vrijednosti na kojima se temelji Unija te se pruža važan ustavni okvir za nadzor Parlamenta nad umjetnom inteligencijom (UI) na osnovi tih temeljnih vrijednosti;


</Amend>
<Amend>Amandman		<NumAm>7</NumAm>
<DocAmend>Prijedlog rezolucije</DocAmend>
<Article>Uvodna izjava Aa (nova)</Article>
	

	Prijedlog rezolucije
	Izmjena

	
	AA.	budući da Ugovori i Povelja Europske unije o temeljnim pravima pružaju temelj za zaštitu temeljnih prava u EU-u; budući da ta načela čine važan orijentacijski okvir za donošenje politika EU-a, među ostalim u području umjetne inteligencije;


</Amend>
<Amend>Amandman		<NumAm>8</NumAm>
<DocAmend>Prijedlog rezolucije</DocAmend>
<Article>Uvodna izjava B</Article>
	

	Prijedlog rezolucije
	Izmjena

	B.	budući da u skladu s člancima 10., 11. i 14. UEU-a Parlament snosi posebnu odgovornost za jamčenje demokratske odgovornosti, transparentnosti i učinkovitog nadzora tehnološkog razvoja koji utječe na funkcioniranje institucija EU-a; budući da su za siguran, etičan i zakonit razvoj i uvođenje umjetne inteligencije potrebni čvrsti okviri upravljanja utemeljeni na Ugovorima EU-a;
	B.	budući da u skladu s člancima 10., 11. i 14. UEU-a Parlament snosi posebnu odgovornost za jamčenje demokratske odgovornosti, transparentnosti i učinkovitog nadzora tehnološkog razvoja koji utječe na funkcioniranje institucija EU-a; budući da su za siguran, etičan i zakonit razvoj i uvođenje umjetne inteligencije potrebni čvrsti okviri upravljanja utemeljeni na zakonodavstvu EU-a, Ugovorima EU-a i međunarodnim konvencijama;


</Amend>
<Amend>Amandman		<NumAm>9</NumAm>
<DocAmend>Prijedlog rezolucije</DocAmend>
<Article>Uvodna izjava Ba (nova)</Article>
	

	Prijedlog rezolucije
	Izmjena

	
	BA.	budući da se institucijskim pristupom EU-a umjetnoj inteligenciji mora osigurati da regulatorni okviri ostanu razmjerni i da se njima ne stvara nepotrebno administrativno opterećenje; budući da bi se upravljačkim strukturama EU-a za umjetnu inteligenciju trebala aktivno promicati okruženja pogodna za inovacije koja europskim inovatorima omogućuju da se natječu na globalnoj razini istodobno poštujući temeljna prava; budući da je takav pristup umjetnoj inteligenciji od ključne važnosti ne samo za konkurentnost EU-a, nego i za njegovu sigurnost, tehnološku suverenost i stratešku autonomiju;


</Amend>
<Amend>Amandman		<NumAm>10</NumAm>
<DocAmend>Prijedlog rezolucije</DocAmend>
<Article>Uvodna izjava C</Article>
	

	Prijedlog rezolucije
	Izmjena

	C.	budući da se Aktom o umjetnoj inteligenciji uvodi prvi sveobuhvatni regulatorni okvir za umjetnu inteligenciju na svijetu; budući da umjetna inteligencija napreduje dosad nezabilježenom brzinom, čime se mijenjaju gospodarska aktivnost, javna uprava i društvene interakcije;
	C.	budući da se Aktom o umjetnoj inteligenciji uvodi prvi sveobuhvatni regulatorni okvir za umjetnu inteligenciju na svijetu; budući da se sastoji od čvrstog skupa pravila kojima se uređuje pružanje i uvođenje umjetne inteligencije na unutarnjem tržištu, podupiru inovacije i promiče uvođenje antropocentrične i pouzdane umjetne inteligencije, čime se postavljaju visoki standardi na globalnoj razini; budući da umjetna inteligencija napreduje dosad nezabilježenom brzinom, čime se mijenjaju gospodarska aktivnost, javna uprava i društvene interakcije;


</Amend>
<Amend>Amandman		<NumAm>11</NumAm>
<DocAmend>Prijedlog rezolucije</DocAmend>
<Article>Uvodna izjava Ca (nova)</Article>
	

	Prijedlog rezolucije
	Izmjena

	
	CA.	budući da se Digitalnim omnibusom o umjetnoj inteligenciji uvode ciljane mjere pojednostavnjenja kako bi se osigurala pravodobna, neometana i proporcionalna provedba određenih odredaba Akta o umjetnoj inteligenciji; budući da se u zasebnom prijedlogu Digitalnog omnibusa dodatno razmatra potreba za pojašnjenjem načina na koji se osobni podaci mogu upotrebljavati za osposobljavanje i razvoj u području umjetne inteligencije; budući da oba prijedloga odražavaju potrebu za prilagodbom pravnog okvira EU-a s obzirom na brz napredak umjetne inteligencije u EU-u i u svijetu;


</Amend>
<Amend>Amandman		<NumAm>12</NumAm>
<DocAmend>Prijedlog rezolucije</DocAmend>
<Article>Uvodna izjava CB</Article>
	

	Prijedlog rezolucije
	Izmjena

	
	CB.	budući da se u Okvirnoj konvenciji Vijeća Europe o umjetnoj inteligenciji predlažu pravila kojima se osigurava da se sustavima umjetne inteligencije poštuju strogi etički standardi tijekom njihova životnog ciklusa, promiču transparentnost, mogućnost revizije i učinkovit nadzor te se jačaju zaštitne mjere za zaštitu temeljnih prava, demokracije i vladavine prava; budući da se Okvirnom konvencijom, kojoj mogu pristupiti neeuropske zemlje, promiče globalna osnova za upravljanje umjetnom inteligencijom koje je usmjereno na zaštitu prava; budući da se na razini EU-a načela i obveze utvrđeni u Okvirnoj konvenciji već provode postojećim usklađenim zakonodavstvom kojim se već utvrđuje viša i detaljnija razina zaštite, uključujući posebno Akt o umjetnoj inteligenciji; 


</Amend>
<Amend>Amandman		<NumAm>13</NumAm>
<DocAmend>Prijedlog rezolucije</DocAmend>
<Article>Uvodna izjava CC</Article>
	

	Prijedlog rezolucije
	Izmjena

	
	CC.	budući da je poticanje pouzdane i antropocentrične umjetne inteligencije ključno za jačanje konkurentnosti, inovacijskog kapaciteta, tehnološke suverenosti i strateške autonomije EU-a u sve konkurentnijem globalnom okruženju;


</Amend>
<Amend>Amandman		<NumAm>14</NumAm>
<DocAmend>Prijedlog rezolucije</DocAmend>
<Article>Uvodna izjava E</Article>
	

	Prijedlog rezolucije
	Izmjena

	E.	budući da Parlament, kao predstavnička demokratska institucija EU-a, ima legitimnu ulogu u doprinosu takvim globalnim raspravama, u skladu s člancima 10., 11. i 13. UEU-a, te odgovornost za očuvanje demokratske odgovornosti i institucionalne usklađenosti u vanjskom djelovanju EU-a;
	E.	budući da Parlament, kao izravno izabrana predstavnička demokratska institucija EU-a, ima legitimnu ulogu u doprinosu takvim globalnim raspravama, u skladu s člancima 10., 11. i 13. UEU-a, te odgovornost za očuvanje demokratske odgovornosti i institucionalne usklađenosti u vanjskom djelovanju EU-a, uz istodobnu zaštitu sposobnosti europskih tehnoloških poduzeća da razvijaju i uvode umjetnu inteligenciju, poticanje inovacija, konkurentnosti i tehnološkog vodstva Europe, kao i zaštitu temeljnih prava i pravnog poretka;


</Amend>
<Amend>Amandman		<NumAm>15</NumAm>
<DocAmend>Prijedlog rezolucije</DocAmend>
<Article>Uvodna izjava H</Article>
	

	Prijedlog rezolucije
	Izmjena

	H.	budući da će praćenje globalnog razvoja umjetne inteligencije na razini EU-a, u bliskoj suradnji s Uredom Komisije za umjetnu inteligenciju, Europskim odborom za umjetnu inteligenciju i nacionalnim nadležnim tijelima, praćenje razvoja u državama članicama, održavanje redovitih razmjena s nacionalnim parlamentima te utvrđivanje mogućih međusektorskih preklapanja i nedostataka u pravnom okviru EU-a za umjetnu inteligenciju biti od iznimne važnosti; budući da bi predloženi Opservatorij Europskog parlamenta za umjetnu inteligenciju trebao imati središnju ulogu u tom pogledu;
	H.	budući da će praćenje globalnog razvoja umjetne inteligencije na razini EU-a i država članica, u bliskoj suradnji s Uredom Komisije za umjetnu inteligenciju, Europskim odborom za umjetnu inteligenciju i nacionalnim nadležnim tijelima, praćenje razvoja u državama članicama i održavanje redovitih razmjena između Europskog parlamenta i nacionalnih parlamenata te utvrđivanje mogućih međusektorskih preklapanja i nedostataka u pravnom okviru EU-a za umjetnu inteligenciju radi poboljšanja usklađenosti, pravne sigurnosti i provedbe koja pogoduje inovacijama diljem EU-a biti od iznimne važnosti; budući da bi se napori Parlamenta da poboljša svoje interne analitičke i upravljačke kapacitete povezane s umjetnom inteligencijom, među ostalim osnivanjem posebne administrativne jedinice, mogli temeljiti na radu radne skupine za Akt o umjetnoj inteligenciji i ojačati središnju ulogu u institucijskom upravljanju umjetnom inteligencijom u Parlamentu u pogledu odgovornosti i objašnjivosti posljedica sustava umjetne inteligencije koji se upotrebljavaju unutar institucije; budući da bi to također moglo doprinijeti postizanju odgovarajuće razine pismenosti u području umjetne inteligencije među osobljem Parlamenta; budući da bi se ta administrativna jedinica trebala temeljiti i na iskustvu Vijeća za budućnost znanosti i tehnologije (STOA), koje je osnovano 1988. kao stalno tijelo i koje je umjetnu inteligenciju uvrstilo među svoja glavna tematska područja, kao i na iskustvu Službe Europskog parlamenta za istraživanja (EPRS);


</Amend>
<Amend>Amandman		<NumAm>16</NumAm>
<DocAmend>Prijedlog rezolucije</DocAmend>
<Article>Uvodna izjava Ha (nova)</Article>
	

	Prijedlog rezolucije
	Izmjena

	
	HA.	budući da je Odbor Parlamenta za unutarnje tržište i zaštitu potrošača (IMCO) zajedno s Odborom za građanske slobode, pravosuđe i unutarnje poslove (LIBE) osnovao zajedničku radnu skupinu odbora IMCO i LIBE za provedbu i izvršenje Akta o umjetnoj inteligenciji (radna skupina za Akt o umjetnoj inteligenciji), koja služi kao platforma putem koje se s Komisijom, posebno s Uredom za umjetnu inteligenciju, i drugim relevantnim dionicima razmjenjuju informacije o trenutačnom stanju provedbe Akta o umjetnoj inteligenciji te se prati razvoj umjetne inteligencije u širem smislu;


</Amend>
<Amend>Amandman		<NumAm>17</NumAm>
<DocAmend>Prijedlog rezolucije</DocAmend>
<Article>Uvodna izjava I</Article>
	

	Prijedlog rezolucije
	Izmjena

	I.	budući da bi predloženi Opservatorij Europskog parlamenta za umjetnu inteligenciju bilo tijelo EU-a koje bi moglo biti pozvano na sastanke Odbora za umjetnu inteligenciju, u skladu s člankom 65. stavkom 2. Akta o umjetnoj inteligenciji;
	Briše se.


</Amend>
<Amend>Amandman		<NumAm>18</NumAm>
<DocAmend>Prijedlog rezolucije</DocAmend>
<Article>Uvodna izjava J</Article>
	

	Prijedlog rezolucije
	Izmjena

	J.	budući da umjetna inteligencija može poduprijeti parlamentarni nadzor nad provedbom i primjenom prava EU-a smanjenjem asimetrije informacija i ublažavanjem opetovanih poteškoća Parlamenta u pristupu relevantnim podacima, kao i doprinosom poboljšanju zakonodavnih postupaka EU-a;
	J.	budući da umjetna inteligencija uz učinkovit ljudski nadzor može poduprijeti parlamentarni nadzor nad provedbom i primjenom prava EU-a smanjenjem asimetrije informacija i ublažavanjem opetovanih poteškoća Parlamenta u pristupu relevantnim podacima, kao i doprinosom poboljšanju zakonodavnih postupaka EU-a, među ostalim njihovim pojednostavnjenjem te povećanjem njihove učinkovitosti i prilagodljivosti;


</Amend>
<Amend>Amandman		<NumAm>19</NumAm>
<DocAmend>Prijedlog rezolucije</DocAmend>
<Article>Uvodna izjava Ja (nova)</Article>
	

	Prijedlog rezolucije
	Izmjena

	
	JA.	budući da se odgovornom upotrebom sustava umjetne inteligencije mogu poboljšati kvaliteta, dostupnost i učinkovitost zakonodavnih i administrativnih postupaka podupiranjem donošenja politika utemeljenog na dokazima, olakšavanjem analize složenih regulatornih okvira i poboljšanjem pristupa informacijama koje su relevantne za demokratski nadzor;


</Amend>
<Amend>Amandman		<NumAm>20</NumAm>
<DocAmend>Prijedlog rezolucije</DocAmend>
<Article>Uvodna izjava K</Article>
	

	Prijedlog rezolucije
	Izmjena

	K.	budući da brzi razvoj tehnologija umjetne inteligencije zahtijeva stalne analitičke kapacitete kako bi se procijenile njihove institucionalne, demokratske i pravne posljedice za funkcioniranje EU-a; budući da bi Parlament stoga trebao ojačati svoje interno stručno znanje i kapacitete praćenja u tom području;
	K.	budući da brzi razvoj tehnologija umjetne inteligencije zahtijeva stalne analitičke kapacitete kako bi se procijenile njihove institucionalne, demokratske i pravne posljedice za funkcioniranje EU-a; budući da bi Parlament stoga trebao ojačati svoje interno stručno znanje i kapacitete praćenja u tom području, među ostalim pružanjem temeljitog osposobljavanja kada je riječ o pismenosti u području umjetne inteligencije, te podupirati informiranu, učinkovitu i odgovornu upotrebu tehnologija umjetne inteligencije;


</Amend>
<Amend>Amandman		<NumAm>21</NumAm>
<DocAmend>Prijedlog rezolucije</DocAmend>
<Article>Uvodna izjava Ka (nova)</Article>
	

	Prijedlog rezolucije
	Izmjena

	
	KA.	budući da bi različita nacionalna tumačenja i provedba zakonodavstva EU-a povezanog s umjetnom inteligencijom mogli dovesti do regulatorne rascjepkanosti, prouzročiti pravnu nesigurnost i stvoriti prepreke prekograničnom uvođenju umjetne inteligencije na unutarnjem tržištu, posebno za MSP-ove i start-up poduzeća koja posluju u više država članica; budući da umjetna inteligencija, uz odgovarajući ljudski nadzor, može ojačati kapacitet Parlamenta za učinkovit nadzor provedbe i primjene prava EU-a utemeljen na dokazima smanjenjem asimetrija u dostupnosti informacija, poboljšanjem analize relevantnih informacija i pomaganjem u rješavanju opetovanih poteškoća u pristupu podacima potrebnima za demokratski nadzor;


</Amend>
<Amend>Amandman		<NumAm>22</NumAm>
<DocAmend>Prijedlog rezolucije</DocAmend>
<Article>Uvodna izjava L</Article>
	

	Prijedlog rezolucije
	Izmjena

	L.	budući da brzo uvođenje tehnologija umjetne inteligencije dubinski mijenja izborne kampanje i političku komunikaciju; budući da takve tehnologije mogu utjecati na integritet izbornih procesa i narušiti povjerenje u demokratske institucije, među ostalim u kontekstu europskih izbora;
	L.	budući da brzo uvođenje tehnologija umjetne inteligencije dubinski mijenja izborne kampanje i političku komunikaciju, često uz vrlo niske troškove; budući da takve tehnologije mogu utjecati na integritet izbornih procesa i narušiti povjerenje u demokratske institucije, osobito ako ih zloupotrebljavaju neprijateljski akteri, među ostalim u kontekstu europskih izbora;


</Amend>
<Amend>Amandman		<NumAm>23</NumAm>
<DocAmend>Prijedlog rezolucije</DocAmend>
<Article>Uvodna izjava Ma (nova)</Article>
	

	Prijedlog rezolucije
	Izmjena

	
	MA.	budući da se člankom 77. Akta o umjetnoj inteligenciji predviđa ključna uloga nacionalnih javnih vlasti ili tijela u nadzoru nad poštovanjem ili osiguravanju poštovanja obveza koje proizlaze iz prava Unije i kojima se štite temeljna prava, uključujući pravo na nediskriminaciju;


</Amend>
<Amend>Amandman		<NumAm>24</NumAm>
<DocAmend>Prijedlog rezolucije</DocAmend>
<Article>Stavak 1.a (novi)</Article>
	

	Prijedlog rezolucije
	Izmjena

	
	1.a	naglašava da brzo uvođenje naprednih sustava umjetne inteligencije ne smije stvoriti pravne sive zone ni oslabiti provedbu postojećih zakona; naglašava da tehnološke inovacije nikada ne smiju biti na štetu vladavine prava, javne sigurnosti ili demokratske odgovornosti; poziva da se u strukture upravljanja umjetnom inteligencijom u EU-u uključe mehanizmi kojima bi se omogućilo strukturirano savjetovanje s europskim inovatorima te naglašava da je poticanje inovacija u području umjetne inteligencije ključno ne samo za jačanje konkurentnosti EU-a, već i za očuvanje njegove sigurnosti, tehnološke suverenosti i strateške autonomije; poziva Komisiju da osigura sustavnu i transparentnu provedbu Akta o umjetnoj inteligenciji;


</Amend>
<Amend>Amandman		<NumAm>25</NumAm>
<DocAmend>Prijedlog rezolucije</DocAmend>
<Article>Stavak 2.</Article>
	

	Prijedlog rezolucije
	Izmjena

	2.	ponovno potvrđuje da pristup EU-a umjetnoj inteligenciji mora biti u potpunosti usklađen s vrijednostima iz članka 2. UEU-a, uključujući demokraciju, vladavinu prava i temeljna prava, te da uvođenje umjetne inteligencije u institucijama mora ostati antropocentrično;
	2.	ponovno potvrđuje da pristup EU-a umjetnoj inteligenciji mora biti u potpunosti usklađen s vrijednostima iz članka 2.UEU-a, uključujući demokraciju, vladavinu prava i temeljna prava, te da uvođenje i upotreba umjetne inteligencije u institucijama mora ostati u potpunosti pod ljudskim nadzorom, što znači da fizička osoba mora učinkovito nadzirati svaki alat umjetne inteligencije tijekom njegove upotrebe, čime se jača povjerenje građana u demokratske institucije i javnu upravu;


</Amend>
<Amend>Amandman		<NumAm>26</NumAm>
<DocAmend>Prijedlog rezolucije</DocAmend>
<Article>Stavak 4.</Article>
	

	Prijedlog rezolucije
	Izmjena

	4.	poziva na strukturirani i redoviti međuinstitucijski dijalog između Parlamenta, Komisije i Vijeća o institucionalnim implikacijama umjetne inteligencije;
	4.	poziva na strukturiran, redovit i transparentan međuinstitucijski dijalog između Parlamenta, Komisije i Vijeća o institucionalnim implikacijama umjetne inteligencije, uključujući redovite razmjene o provedbi zakonodavstva EU-a o umjetnoj inteligenciji, administrativnoj koordinaciji i utjecaju sustava umjetne inteligencije na usklađenost unutarnjeg tržišta;


</Amend>
<Amend>Amandman		<NumAm>27</NumAm>
<DocAmend>Prijedlog rezolucije</DocAmend>
<Article>Stavak 6.</Article>
	

	Prijedlog rezolucije
	Izmjena

	6.	naglašava važnost parlamentarnog sudjelovanja u globalnim raspravama o upravljanju umjetnom inteligencijom i stoga snažno podupire sudjelovanje Parlamenta u multilateralnim forumima kao što je godišnji sastanak na vrhu UN-a AI for Good (Umjetna inteligencija za opće dobro); potvrđuje da suradnjom na globalnoj razini s jasnim skupom vrijednosti i etičkim načelima Parlament jača svoju demokratsku ulogu i vjerodostojnost, uz potpuno poštovanje nadležnosti Komisije u tom području i u skladu s načelom iskrene suradnje, kako je utvrđeno u članku 13. stavku 2. UEU-a;
	6.	naglašava važnost širokog sudjelovanja europskih predstavnika u globalnim raspravama o upravljanju umjetnom inteligencijom; stoga podržava sudjelovanje Parlamenta u multilateralnim forumima kao što je godišnji sastanak na vrhu UN-a AI for Good (Umjetna inteligencija za opće dobro); potvrđuje da suradnjom na globalnoj razini s jasnim skupom vrijednosti i etičkim načelima Parlament jača svoju demokratsku ulogu i vjerodostojnost, uz potpuno poštovanje nadležnosti Komisije u tom području i u skladu s načelom iskrene suradnje, kako je utvrđeno u članku 13. stavku 2. UEU-a;


</Amend>
<Amend>Amandman		<NumAm>28</NumAm>
<DocAmend>Prijedlog rezolucije</DocAmend>
<Article>Stavak 7.</Article>
	

	Prijedlog rezolucije
	Izmjena

	7.	ističe da je u doba snažnog geopolitičkog nadmetanja sudjelovanje Parlamenta na međunarodnim forumima od ključne važnosti; naglašava da prakse i tehnologije umjetne inteligencije koje se eksternaliziraju moraju biti u skladu s obvezama Parlamenta u pogledu transparentnosti, održivosti, zaštite podataka i demokratskog nadzora; nadalje, naglašava da je važno rješavati sistemske rizike povezane s umjetnom inteligencijom, uključujući širenje takozvanih halucinacija, koje mogu ugroziti točnost i pouzdanost informacija, kao i potencijalni socioekonomski učinak umjetne inteligencije, posebno u pogledu otpuštanja, a ne samo promicati tehnološku izvrsnost;
	7.	ističe da je u doba snažnog geopolitičkog nadmetanja sudjelovanje Parlamenta na međunarodnim forumima od ključne važnosti; naglašava da se praksama i tehnologijama umjetne inteligencije koje se eksternaliziraju moraju podupirati inovacije i konkurentnost i da moraju biti u skladu sa strogim standardima transparentnosti, održivosti, privatnosti i zaštite osobnih podataka te kibernetičke sigurnosti kao i demokratskog nadzora; nadalje, naglašava da je važno promicati pouzdanu i antropocentričnu umjetnu inteligenciju te istodobno rješavati sistemske rizike povezane s umjetnom inteligencijom, uključujući tzv. halucinacije i rizike od trovanja umjetne inteligencije (AI poisoning) ili ‎manipulacije velikim jezičnim modelima (grooming), koji mogu ugroziti točnost i pouzdanost rezultata, kao i potencijalni socioekonomski učinak umjetne inteligencije, posebno u pogledu otpuštanja, a ne samo promicati tehnološku izvrsnost;


</Amend>
<Amend>Amandman		<NumAm>29</NumAm>
<DocAmend>Prijedlog rezolucije</DocAmend>
<Article>Stavak 7.a (novi)</Article>
	

	Prijedlog rezolucije
	Izmjena

	
	7.a	sa zabrinutošću primjećuje sve veće oslanjanje na neeuropske pionirske sustave umjetne inteligencije, nepostojanje koordiniranog pristupa takvim sustavima radi sigurnosne evaluacije i posljedični nedostatak kapaciteta u kibernetičkoj obrani utemeljenoj na umjetnoj inteligenciji, što izaziva zabrinutost zbog strateških ovisnosti i asimetričnog pristupa kritičnoj infrastrukturi umjetne inteligencije; upozorava da, prema sigurnosnim službenicima, napredni pionirski modeli umjetne inteligencije mogu dinamično prilagoditi svoje ponašanje, što znači da se mogu upotrebljavati za automatizirano otkrivanje i iskorištavanje ranjivosti, čime se znatno smanjuju prepreke sofisticiranim kibernetičkim napadima, omogućuje brzo širenje zlonamjernih operacija i iz temelja mijenjaju razmjer i brzina kibernetičkih rizika; poziva na snažniji nadzor i snažnu pripravnost, uključujući redovito testiranje otpornosti na stres i scenarijske vježbe kako bi se suzbili kibernetički napadi omogućeni umjetnom inteligencijom i premostile strateške ovisnosti o neeuropskoj infrastrukturi, uslugama u oblaku i osnovnim modelima; naglašava da EU mora provoditi sveobuhvatan program tehnološke suverenosti u razvoju i uvođenju naprednih sustava umjetne inteligencije;


</Amend>
<Amend>Amandman		<NumAm>30</NumAm>
<DocAmend>Prijedlog rezolucije</DocAmend>
<Article>Stavak 8.</Article>
	

	Prijedlog rezolucije
	Izmjena

	8.	ističe da umjetna inteligencija zbog svojeg opsega, brzine i prekograničnog učinka predstavlja sistemski globalni izazov te da, kao i u slučaju ranijih transformativnih tehnologija, uključujući nuklearnu tehnologiju sredinom 20. stoljeća, odgovorno upravljanje zahtijeva pravodobne pregovore i uspostavu posebne međunarodne konvencije ili ugovora o umjetnoj inteligenciji na globalnoj razini;
	8.	ističe da umjetna inteligencija stvara potencijal za znatno poticanje gospodarskog rasta, povećanje produktivnosti i preobrazbu različitih industrija automatizacijom zadaća i poboljšanje donošenja odluka; naglašava, međutim, da zbog svojeg opsega, brzine uvođenja i prekograničnog učinka ona također predstavlja transformativnu globalnu tehnologiju s dalekosežnim posljedicama, koja zahtijeva odgovorno upravljanje;


</Amend>
<Amend>Amandman		<NumAm>31</NumAm>
<DocAmend>Prijedlog rezolucije</DocAmend>
<Article>Stavak 9.</Article>
	

	Prijedlog rezolucije
	Izmjena

	9.	prima na znanje Okvirnu konvenciju Vijeća Europe o umjetnoj inteligenciji; smatra da bi, s obzirom na globalnu sistemsku prirodu tehnologija umjetne inteligencije, trebalo dodatno razmotriti uspostavu globalnog multilateralnog okvira ili konvencije čiji je cilj sprečavanje sistemskih rizika i osiguravanje demokratske odgovornosti na globalnoj razini;
	9.	podsjeća na Okvirnu konvenciju Vijeća Europe o umjetnoj inteligenciji, kojom se uspostavlja globalna osnova za upravljanje umjetnom inteligencijom; ističe da je Aktom o umjetnoj inteligenciji i drugim relevantnim zakonodavstvom EU-a već utvrđena viša i detaljnija razina zaštite i usklađenosti na unutarnjem tržištu; poziva zemlje diljem svijeta da se pridruže Okvirnoj konvenciji i promiču globalni razvoj antropocentrične i pouzdane umjetne inteligencije; smatra da bi se, s obzirom na globalnu sistemsku prirodu tehnologija umjetne inteligencije, trebalo redovito razmatrati promicanje međunarodne suradnje i učinkovitog upravljanja koje omogućuje inovacije, uz istodobno osiguravanje poštovanja postojećih pravnih okvira, sprečavanje sistemskih rizika i jačanje demokratske odgovornosti na globalnoj razini; smatra da bi sudjelovanje EU-a u međunarodnim konvencijama trebalo služiti promicanju njegove vizije umjetne inteligencije, regulatornog pristupa i konkurentnosti na globalnoj razini;


</Amend>
<Amend>Amandman		<NumAm>32</NumAm>
<DocAmend>Prijedlog rezolucije</DocAmend>
<Article>Stavak 10.</Article>
	

	Prijedlog rezolucije
	Izmjena

	10.	podsjeća da, u skladu s člancima 10., 13. i 14. UEU-a, Parlament provodi demokratski nadzor nad funkcioniranjem EU-a i njegovih institucija; naglašava da sve veća primjena sustava umjetne inteligencije u javnim upravama i institucijama EU-a zahtijeva povećanje analitičkog kapaciteta Parlamenta kako bi se osigurala transparentnost, demokratska odgovornost i učinkovit nadzor u skladu s Ugovorima;
	10.	podsjeća da, u skladu s člancima 10., 13. i 14. UEU-a, Parlament provodi demokratski nadzor nad funkcioniranjem EU-a i njegovih institucija; naglašava da sve veća primjena sustava umjetne inteligencije u javnim upravama i institucijama EU-a zahtijeva povećanje analitičkog kapaciteta Parlamenta i njegove pismenosti u području umjetne inteligencije kako bi se osigurala transparentnost, demokratska odgovornost i učinkovit nadzor u skladu s Ugovorima;


</Amend>
<Amend>Amandman		<NumAm>33</NumAm>
<DocAmend>Prijedlog rezolucije</DocAmend>
<Article>Stavak 11.</Article>
	

	Prijedlog rezolucije
	Izmjena

	11.	poziva na uspostavu Opservatorija Europskog parlamenta za umjetnu inteligenciju kao stalne analitičke strukture u okviru administracije Parlamenta koja bi djelovala kao služba dostupna svim parlamentarnim odborima za pružanje potpore u pitanjima povezanima s umjetnom inteligencijom, njezinim upravljanjem, institucionalnom ravnotežom i demokratskim nadzorom; naglašava da bi se ta usluga mogla organizirati u okviru administrativnih struktura Parlamenta na proračunski neutralan način, oslanjajući se na postojeće stručno znanje i usluge;
	11.	preporučuje jačanje unutarnjih analitičkih i upravljačkih kapaciteta Parlamenta u njegovoj upravi koji su izričito povezani s umjetnom inteligencijom s pomoću posebnog administrativnog odjela; naglašava da bi taj odjel trebao nadograđivati i dopunjavati postojeće stručno znanje i usluge, uključujući one koje pružaju EPRS i STOA, čime bi se omogućilo da se organizira na proračunski neutralan način, te da bi trebao djelovati kao služba dostupna svim parlamentarnim odborima za pružanje potpore u pitanjima povezanima s umjetnom inteligencijom, njezinim upravljanjem, institucionalnom ravnotežom i demokratskim nadzorom, kao i u jačanju pismenosti i tehničkog stručnog znanja u području umjetne inteligencije; nadalje ističe da bi odjel trebao imati jasnu analitičku i upravljačku strukturu za usmjeravanje svojih prioriteta i osiguravanje horizontalne izgradnje kapaciteta i relevantnosti među odborima; predlaže da se taj odjel nazove Opservatorij Europskog parlamenta za umjetnu inteligenciju;


</Amend>
<Amend>Amandman		<NumAm>34</NumAm>
<DocAmend>Prijedlog rezolucije</DocAmend>
<Article>Stavak 11.a (novi)</Article>
	

	Prijedlog rezolucije
	Izmjena

	
	11.a	podsjeća na postojeći analitički rad koji se provodi u Parlamentu, uključujući rad radne skupine za Akt o umjetnoj inteligenciji osnovane u svrhu praćenja i nadzora provedbe i primjene Akta o umjetnoj inteligenciji, kojim se doprinosi utvrđivanju međusektorskih nedostataka, preklapanja i nedosljednosti u širem pravnom okviru EU-a za umjetnu inteligenciju, kao i praćenju novih kretanja i izazova povezanih s umjetnom inteligencijom;

	
	(Premješteno iz točke 15.)


</Amend>
<Amend>Amandman		<NumAm>35</NumAm>
<DocAmend>Prijedlog rezolucije</DocAmend>
<Article>Stavak 11.</Article>
	

	Prijedlog rezolucije
	Izmjena

	
	11.b	naglašava da bi unapređenje Parlamentova unutarnjeg analitičkog i upravljačkog kapaciteta mogao dodatno doprinijeti praćenju institucijskog upravljanja umjetnom inteligencijom, odgovornosti i objašnjivosti implikacija sustava umjetne inteligencije koji se primjenjuju unutar institucije te doprinijeti postizanju dostatne razine pismenosti osoblja u području umjetne inteligencije među njegovim osobljem te poduprijeti daljnje postupanje Parlamenta u vezi s relevantnim zaključcima Vijeća;

	
	(Premješteno iz stavka 16.)


</Amend>
<Amend>Amandman		<NumAm>36</NumAm>
<DocAmend>Prijedlog rezolucije</DocAmend>
<Article>Stavak 12.</Article>
	

	Prijedlog rezolucije
	Izmjena

	12.	naglašava da sve veća primjena sustava umjetne inteligencije u javnim upravama, uključujući institucije EU-a, otvara važna pitanja povezana s transparentnošću, odgovornošću i administrativnim pravičnim postupkom; naglašava da bi Parlament trebao imati dostatne interne analitičke kapacitete za neovisnu procjenu takvih kretanja kako bi zaštitio svoje institucionalne ovlasti i nadzorne funkcije te izgradio vlastito institucijsko pamćenje u tom području;
	12.	naglašava da sve veća primjena sustava umjetne inteligencije u javnim upravama, uključujući institucije EU-a, povećava učinkovitost unutarnjih procesa, ali i otvara važna pitanja povezana s transparentnošću, odgovornošću, sigurnošću sustava i administrativnim pravičnim postupkom; naglašava da bi Parlament trebao imati dostatne interne analitičke kapacitete za neovisnu procjenu takvog uvođenja i povezanih daljnjih kretanja kako bi zaštitio svoje institucionalne ovlasti i nadzorne funkcije te izgradio vlastito institucijsko pamćenje u tom području, koristeći se pritom postojećim parlamentarnim uslugama i stručnim znanjem ako je to moguće, kao i očuvao punu kontrolu nad svojom kibernetičkom sigurnošću i sigurnošću sve infrastrukture i sustava; naglašava da bi taj napor trebalo dopuniti temeljitim programima osposobljavanja za pismenost u području umjetne inteligencije; nadalje poziva na redovite procjene učinka uvođenja umjetne inteligencije na temeljna prava i privatnost;


</Amend>
<Amend>Amandman		<NumAm>37</NumAm>
<DocAmend>Prijedlog rezolucije</DocAmend>
<Article>Stavak 12.a (novi)</Article>
	

	Prijedlog rezolucije
	Izmjena

	
	12.a	ističe potencijal umjetne inteligencije za jačanje kapaciteta Parlamenta za kontrolu i nadzor olakšavanjem pristupa relevantnim informacijama, poboljšanjem analize složenih zakonodavnih i regulatornih kretanja te podupiranjem praćenja provedbe i primjene prava EU-a; naglašava da bi odgovorna upotreba umjetne inteligencije mogla doprinijeti smanjenju asimetrije informacija, poboljšanju zakonodavne usklađenosti te poboljšanju kvalitete, učinkovitosti i predvidljivosti postupaka donošenja odluka u EU-u, uz potpuno poštovanje demokratske odgovornosti, transparentnosti i smislenog ljudskog nadzora;


</Amend>
<Amend>Amandman		<NumAm>38</NumAm>
<DocAmend>Prijedlog rezolucije</DocAmend>
<Article>Stavak 13.</Article>
	

	Prijedlog rezolucije
	Izmjena

	13.	poziva na upotrebu alata umjetne inteligencije za potporu praćenju i provedbi već donesenog zakonodavstva EU-a, posebno utvrđivanjem nacionalnih i regionalnih pravnih akata koje je potrebno izmijeniti i otkrivanjem mogućih nedosljednosti, preklapanja ili rizika od pravne rascjepkanosti, čime bi se poboljšala pravna usklađenost na svim razinama upravljanja, uklonili nedostaci u provedbi u državama članicama i poboljšala učinkovitost i predvidljivost prava EU-a; u tom kontekstu naglašava važnost antropocentričnog pristupa pri uvođenju takvih alata;
	13.	poziva na upotrebu alata umjetne inteligencije za potporu praćenju i provedbi već donesenog zakonodavstva EU-a, pružanjem pomoći u utvrđivanju nacionalnih i regionalnih pravnih akata koje je potrebno izmijeniti i otkrivanjem mogućih nedosljednosti, preklapanja ili rizika od pravne rascjepkanosti, čime bi se poboljšala pravna usklađenost i smanjili troškovi na svim razinama upravljanja, pomoglo u uočavanju nedostataka u provedbi u državama članicama i poboljšala učinkovitost i predvidljivost prava EU-a; naglašava da alati umjetne inteligencije mogu poduprijeti donošenje politika utemeljenih na dokazima, napore za pojednostavnjenje i ex post evaluaciju zakonodavstva EU-a, među ostalim smanjenjem nerazmjernog administrativnog opterećenja koje utječe na građane, poduzeća i javne uprave; u tom kontekstu naglašava važnost snažnog ljudskog nadzora pri uvođenju takvih alata; naglašava da sustavi umjetne inteligencije nikada ne smiju zamijeniti političku ili demokratsku odgovornost ljudi;


</Amend>
<Amend>Amandman		<NumAm>39</NumAm>
<DocAmend>Prijedlog rezolucije</DocAmend>
<Article>Stavak 13.a (novi)</Article>
	

	Prijedlog rezolucije
	Izmjena

	
	13.a	poziva Komisiju i države članice da osiguraju ujednačenu, proporcionalnu i dosljednu provedbu okvira EU-a za UI na način kojim se podupiru inovacije i konkurentnost uz potpuno poštovanje temeljnih prava, prava intelektualnog vlasništva i pravila o autorskim pravima te izbjegavanje nepotrebnog administrativnog opterećenja, preklapanja obveza izvješćivanja i nacionalnih mjera prekomjerne regulacije koje bi mogle fragmentirati unutarnje tržište i otežati širenje pouzdanih europskih rješenja u području UI-ja;


</Amend>
<Amend>Amandman		<NumAm>40</NumAm>
<DocAmend>Prijedlog rezolucije</DocAmend>
<Article>Stavak 14.</Article>
	

	Prijedlog rezolucije
	Izmjena

	14.	poziva na analizu preklapanja, nedostataka i nedosljednosti između brojnih zakonodavnih i političkih instrumenata povezanih s umjetnom inteligencijom i njihove provedbe kako bi se smanjila fragmentacija i osigurala dosljedna primjena u svim sektorskim područjima, uključujući dosljednu institucionalnu provedbu;
	14.	poziva na analizu preklapanja, nedostataka i nedosljednosti između brojnih zakonodavnih i političkih instrumenata povezanih s umjetnom inteligencijom i njihove provedbe kako bi se smanjila fragmentacija, izbjegla pretjerana opterećenja i istodobno osigurala dosljedna primjena u svim sektorskim područjima, uključujući dosljednu institucionalnu provedbu;


</Amend>
<Amend>Amandman		<NumAm>41</NumAm>
<DocAmend>Prijedlog rezolucije</DocAmend>
<Article>Stavak 15.</Article>
	

	Prijedlog rezolucije
	Izmjena

	15.	naglašava da bi analitički rad Parlamenta, uključujući rad predloženog Opservatorija Europskog parlamenta za umjetnu inteligenciju, mogao doprinijeti utvrđivanju međusektorskih nedostataka, preklapanja i nedosljednosti u širem pravnom okviru EU-a za umjetnu inteligenciju;
	Briše se.

	
	(Premješteno u stavak 11. točku (a))


</Amend>
<Amend>Amandman		<NumAm>42</NumAm>
<DocAmend>Prijedlog rezolucije</DocAmend>
<Article>Stavak 16.</Article>
	

	Prijedlog rezolucije
	Izmjena

	16.	naglašava da bi Opservatorij Europskog parlamenta za umjetnu inteligenciju mogao doprinijeti praćenju institucijskog upravljanja umjetnom inteligencijom, odgovornosti i objašnjivosti te implikacija sustava umjetne inteligencije koji se primjenjuju unutar institucije te bi mogao poduprijeti daljnje postupanje Parlamenta u vezi s relevantnim zaključcima Vijeća;
	Briše se.

	
	(Premješteno u stavak 11. točku (b))


</Amend>
<Amend>Amandman		<NumAm>43</NumAm>
<DocAmend>Prijedlog rezolucije</DocAmend>
<Article>Stavak 17.</Article>
	

	Prijedlog rezolucije
	Izmjena

	17.	poziva predsjednika Odbora za umjetnu inteligenciju da Opservatorij Europskog parlamenta za umjetnu inteligenciju, nakon osnivanja, pozove na sastanke tog odbora kako bi se osigurao parlamentarni nadzor i međuinstitucijska usklađenost u politici EU-a o umjetnoj inteligenciji;
	Briše se.


</Amend>
<Amend>Amandman		<NumAm>44</NumAm>
<DocAmend>Prijedlog rezolucije</DocAmend>
<Article>Stavak 18.</Article>
	

	Prijedlog rezolucije
	Izmjena

	18.	naglašava da je pojačana suradnja u području upravljanja umjetnom inteligencijom između Parlamenta, nacionalnih parlamenata i nacionalnih nadležnih tijela, u skladu s člankom 70. Akta o umjetnoj inteligenciji, ključna za razmjenu najboljih praksi, poboljšanje zakonodavne usklađenosti i podupiranje parlamentarnog nadzora nad uvođenjem umjetne inteligencije diljem EU-a;
	18.	naglašava da je pojačana suradnja u području upravljanja umjetnom inteligencijom između Europskog parlamenta, nacionalnih parlamenata i nacionalnih nadležnih tijela, uspostavljena u skladu s člankom 70. Akta o UI-ju, ključna za razmjenu najboljih praksi, poboljšanje zakonodavne usklađenosti, pomoć pri utvrđivanju i ukidanju preklapanja i nepotrebne birokracije i podupiranje parlamentarnog nadzora nad uvođenjem UI-ja diljem EU-a;


</Amend>
<Amend>Amandman		<NumAm>45</NumAm>
<DocAmend>Prijedlog rezolucije</DocAmend>
<Article>Stavak 19.</Article>
	

	Prijedlog rezolucije
	Izmjena

	19.	poziva na sustavnu parlamentarnu procjenu rizika povezanih s umjetnom inteligencijom za demokratske procese, uključujući izborni integritet, te na to da Opservatorij Europskog parlamenta za umjetnu inteligenciju podrži praćenje izbora i europskih političkih stranaka, s obzirom na to da umjetna inteligencija sve više oblikuje političku komunikaciju, izborne procese, javni diskurs i donošenje odluka;
	19.	poziva na sustavnu parlamentarnu procjenu rizika povezanih s umjetnom inteligencijom za demokratske procese, uključujući integritet izbora, temeljne slobode i pravo na privatnost, te na parlamentarnu potporu analizi relevantnih kretanja u području UI-ja koja utječu na demokratske procese, uključujući upotrebu UI-ja u političkoj komunikaciji i javnom diskursu, s obzirom na to da aplikacije koje se temelje na UI-ju sve više oblikuju političku komunikaciju, izborne procese, javni diskurs i donošenje odluka, među ostalim uvjerljivim krivotvorenim sadržajima, sintetičkim medijima i koordiniranim kampanjama dezinformiranja; naglašava da je u tom pogledu potrebno primjenjivati obveze transparentnosti iz Akta o UI-ju u pogledu sadržaja generiranog umjetnom inteligencijom; uviđa da umjetna inteligencija također može povećati demokratsko sudjelovanje, poboljšati pristup informacijama i ojačati oblikovanje politika utemeljeno na dokazima, istodobno naglašavajući potrebu da se osigura da njezina upotreba ostane transparentna, odgovorna i u skladu s pravom Unije;


</Amend>
<Amend>Amandman		<NumAm>46</NumAm>
<DocAmend>Prijedlog rezolucije</DocAmend>
<Article>Stavak 21.</Article>
	

	Prijedlog rezolucije
	Izmjena

	21.	naglašava da brzi razvoj upravljačkog okruženja EU-a, posebno kao odgovor na digitalnu transformaciju, umjetnu inteligenciju i sve složenije regulatorne okvire, postupno stavlja na kušnju primjerenost postojećih odredbi Ugovora kojima se uređuju institucijske nadležnosti, demokratska odgovornost i parlamentarni nadzor;
	21.	naglašava da brzi razvoj upravljačkog okruženja EU-a, posebno kao odgovor na digitalnu transformaciju, umjetnu inteligenciju i sve složenije regulatorne okvire, postupno stavlja na kušnju primjerenost postojećih odredbi Ugovora kojima se uređuju institucijske nadležnosti, demokratska odgovornost i parlamentarni nadzor te istodobno naglašava potrebu za jamčenjem transparentnosti i smanjenjem regulatorne složenosti;


</Amend>
<Amend>Amandman		<NumAm>47</NumAm>
<DocAmend>Prijedlog rezolucije</DocAmend>
<Article>Stavak 21.a (novi)</Article>
	

	Prijedlog rezolucije
	Izmjena

	
	21.a	naglašava da se u kratkoročnom i srednjoročnom razdoblju brzi napreci u razvoju UI-ja na regulatornoj razini odražava u nedavno donesenom Aktu o umjetnoj inteligenciji, koji tek treba postati u potpunosti primjenjiv, a njegov se učinak tek treba u potpunosti vidjeti; naglašava da se najnoviji napreci u UI-ju također sagledavaju u okviru Digitalnog omnibusa o UI-ju, kojim se uz pomoć niza ciljanih mjera odgovara na potrebu za pojednostavnjenjem i pojašnjenjem određenih odredaba Akta o umjetnoj inteligenciji kako bi se osigurala njegova pravodobna, neometana i proporcionalna provedba; ističe činjenicu da Digitalni omnibus o UI-ju odražava potrebu za prilagodbom brzom tempu razvoja UI-ja i za osiguravanjem da se pravnim okvirom EU-a potiče učinkovito i konkurentno okruženje za organizacije koje djeluju u EU-u; podsjeća da se u zasebnom prijedlogu Digitalnog omnibusa dodatno pojašnjava kako se osobni podaci mogu upotrebljavati za osposobljavanje i razvoj u području umjetne inteligencije; u tom kontekstu naglašava potrebu za provedbom i primjenom Akta o UI-ju i ostatka digitalnog zakonodavnog okvira EU-a te, prema potrebi, za njegovim ažuriranjem s obzirom na tehnološki razvoj, izbjegavajući pritom nepotrebno administrativno opterećenje, preklapanje obveza izvješćivanja i nacionalne mjere prekomjerne regulacije koje bi mogle fragmentirati unutarnje tržište i otežati širenje pouzdanih europskih rješenja u području UI-ja; naglašava potrebu za transparentnim pristupom u tom pogledu;


</Amend>
</RepeatBlock-Amend>

INFORMACIJE O USVAJANJU U ODBORU KOJI DAJE MIŠLJENJE
	Datum usvajanja
	24.6.2026

	Rezultat konačnog glasovanja
	+	:	66
-	:	0
0	:	4



POIMENIČNO KONAČNO GLASOVANJE 
U ODBORU KOJI DAJE MIŠLJENJE
	66
	+

	ECR
	Alessandro Ciriani, Geadis Geadi, Paolo Inselvini, Assita Kanko, Georgiana Teodorescu, Maciej Wasik

	NI
	Erik Kalinák

	PPE
	Georgios Aftias, Krzysztof Brejza, Caterina Chinnici, Paulo Cunha, Lena Düpont, Loucas Fourlas, Ondrej Kolár, Marie-Sophie Lanig, Jeroen Lenaers, Verena Mertens, Ana Miguel Pedro, Emil Radev, Karlo Ressler, Bartlomiej Sienkiewicz, Tomas Tobé, Loránt Vincze, Isabel Wiseler-Lima, Javier Zarzalejos, Tomás Zdechovský

	PfE
	Jaroslav Bzoch, Mélanie Disdier, Marieke Ehlers, Catherine Griset, András László, Fabrice Leggeri, António Tânger Corrêa, Tom Vandendriessche

	Renew
	Malik Azmani, Veronika Cifrová Ostrihonová, Raquel García Hermida-Van Der Walle, Fabienne Keller, Moritz Körner, Michael McNamara, Marjan Sarec, Hilde Vautmans, Lucia Yar

	S&D
	Vytenis Povilas Andriukaitis, Francisco Assis, Katarina Barley, Hannes Heide, Alicia Homs Ginel, Evin Incir, Murielle Laurent, Ana Catarina Mendes, Birgit Sippel, Krzysztof Smiszek, Cecilia Strada, Kristian Vigenin, Alessandro Zan

	The Left
	Giuseppe Antoci, Pernando Barrena Arza, Gaetano Pedulla', Ilaria Salis

	Verts/ALE
	Jaume Asens Llodrà, Saskia Bricmont, Mélissa Camara, Markéta Gregorová, Leoluca Orlando, Tineke Strik



	0
	-



	4
	0

	ESN
	Alexander Sell, Milan Uhrík, Roberto Vannacci

	PfE
	Jorge Buxadé Villalba



Korišteni znakovi:
+  :  za
-  :  protiv
0  :  suzdržani
image1.png




